《洞中天 本名鹧鸪天寄呈马运甫》
金朝·马钰

休赌休饮休保人。减些烟焰少婪尘。能搜己过为长便，不见他非获好因。

惊宠辱，乐清贫。修心养性惜精神。常凭如此成功行，明月清风作友真。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。